**КОМИСИЯ ЗА ЗАЩИТА НА ЛИЧНИТЕ ДАННИ**

ОБЯВЯВА КОНКУРС ЗА ДЛЪЖНОСТ

1. Конкурсът се провежда за длъжността **„старши инспектор“ – 2 щатни бройки*,* в отдел „Контрол и административно-наказателни производства” към дирекция „Правни производства и надзор” в Комисията за защита на личните данни** /КЗЛД/, която е определена за заемане от държавен служител, съгласно Класификатора на длъжностите в администрацията, при следните условия:
2. **Минимални и специфични изисквания, предвидени за заемане на длъжността:**

* Образование – висше;
* Образователна степен – бакалавър;
* Професионален опит – 2 години;
* Професионална област – Природни науки, математика и информатика; Социални, стопански и правни науки;
* Професионално направление – Право; Икономика; Обществени комуникации и информационни науки; Информатика и компютърни науки;

1. **Специфични изисквания за заемане на длъжността:**

* Отлично познаване на Регламент (ЕС) 2016/679 и Закона за защита на личните данни, Правилника за дейността на Комисията за защита на личните данни и на нейната администрация и издадените въз основа на тях други подзаконови актове, Закона за административните нарушения и наказания, Административно- процесуален кодекс и др., перманентно или инцидентно свързани с областите на дейност;
* Познаване на работата с компютърни, информационни и комуникационни технологии, свързани с предмета на проверките на КЗЛД.
* Способност да планира, организира и контролира собствената си работа и на инспектори от по-ниски нива;
* Безпристрастност и професионализъм при изпълнение на служебните си задължения;
* Принципност и строго спазване на нормативните изисквания, свързани с контролната дейност;
* Способност за самооценка и самокритичност;
* Работа в екип;
* Способност да работи в динамична среда;
* Стремеж към успех и желание да развива собствения си потенциал;
* Способност да адаптира поведението и подхода си към ситуации и хора, за да постигне определен резултат/гъвкавост/;
* Вледеене на английски език на ниво B1 или по-високо, съгласно европейската езикова рамка.

1. **Кратко описание на длъжността, съгласно длъжностната характеристика:**

* Осъществява контрол по спазване на от Регламент (ЕС) 2016/679 относно защитата на физическите лица във връзка с обработването на лични данни и относно свободното движение на такива данни и ЗЗЛД и издадените въз основа на него подзаконови нормативни актове, както и релевантни актове от Европейското законодателство.
* Участва в извършване на предвидените в Регламент (ЕС) 2016/679 и ЗЗЛД разследвания под формата на одити и проверки, възложени на дирекцията и отдела.
* Изготвя необходимите документи за резултатите от извършените проверки- констативни актове, актове за установяване на административни нарушения.
* Изготвя доклади, становища, отговори и др. документи, свързани с възложени задачи.
* Дава необходимите консултации на проверяваните администратори на лични данни относно правилното прилагане на законодателството в областта на защитата на личните данни в неговата област на дейност, с цел съчетаване на контролната и превантивната дейност.
* Обработва и систематизира информацията от дейността си под прякото ръководство на началника на отдела.
* Изготвя периодични отчети с резултатите от извършената дейност.
* Изпълнява и други задачи от областите на дейност, предвидени за длъжността

1. **Основна месечна заплата за длъжността – в границите 933 лв. до 2 500 лв., съобразно придобития професионален опит.**

*\* При определяне на индивидуалния размер на основната заплата на спечелилия конкурса кандидат се отчитат нивото на заеманата длъжност и изискванията за нейното заемане, и квалификацията и професионалния опит на кандидата, съгласно нормативните актове, определящи формирането на възнаграждението и вътрешните правила, прилагани в съответната администрацията.*

1. **Начин на провеждане на конкурса:**

* Решаване на тест за познания от професионалната област на длъжността и такива, свързани с устройството и функционирането на КЗЛД.
* Интервю.

**II. Общи условия за провеждане на конкурсите:**

1. **Необходими документи за участие в конкурса:**

* Писмено заявление за участие в конкурса, съгласно приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители /НПКПМДСл/;
* Декларация по чл. 17, ал. 3, т. 1 от НПКПМДСл;
* Копия от документи за придобита образователно – квалификационна степен, която се изисква за длъжността;

*\* Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.*

* Копие от документите, които удостоверяват продължителността на професионалния опит;
* Копие от документ удостоверяващ владеене на английски език ниво B1.
* Документи, удостоверяващи допълнителни умения и квалификации (при наличие на такива);

*\* На основание чл. 14, ал. 4 от Наредбата за провеждане на конкурсите и подбора при мобилност на държавни служители българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.*

1. **Място и срок на подаване на документите за участие:**

**Документите за участие в конкурса се подават лично или чрез пълномощник** в Комисията за защита на личните данни на адрес: гр. София – 1592, бул. “Проф. Цветан Лазаров” № 2, стая № 102 – деловодство или по електронен път на [kzld@cpdp.bg](mailto:kzld@cpdp.bg) в 14-дневен срок за прием на документи, считано от дата на обявяване в Портала за работа в държавната администрация- <https://jobs.government.bg>. Срокът изтича в 17:00 часа на последния ден.

1. **Място за обявяване на списъци или други съобщения във връзка с конкурса:**

Списъци или друга информация във връзка с конкурса ще се обявяват на информационното табло на партерния етаж в сградата на Комисията за защита на личните данни, на горепосочения адрес и на интернет страницата на КЗЛД - [www.cpdp.bg](http://www.cpdp.bg)

1. **Информация за обявения конкурс да бъде публикувана в** Регистъра по чл. 61, ал. 1 от Закона за администрацията, в „Работа.бг“, на адрес <https://www.rabota.bg/> и Джобс.бг, на адрес <https://www.jobs.bg/> – специализирани интернет страници за търсене на работа, както и на интернет страницата на КЗЛД.

**Телефони за контакти: 02 9153-549**